روسیه دولت رئیسلیک سرایی کرملین سوزچیسی دیمیتری پیسکوف اوکراین گه ف- 16 حربی اوچاقلری بیریلیشی نینگ جبهه ده گی وضعیت نی تاباره یمانلشتیره جگینی ایتدی.
پیسکوف پایتخت مسکوده بیرگن بیاناتده اوکراین گه ف- 16 حربی اوچاقلری بیریلیش احتمالینی بهالندیردی.
"بیر ریسک انیق دیر. تامین ایتیب بیریلگن رواجلنگن قورال تیزیملری و تورلرنینگ سانی تاباره کوپه ییب بارماقده. شونده ی بولیب اوچاقلرنینگ بیریلیشی بوییچه هم قرار قبول قیلیب آلینگن شکللی. ایریم قورال تورلر بولگندیک بو جبهه ده گی وضعیت گه اوزگریش کیلتیرمه یدی" دیدی.
پیسکوف غرب اولکه لری نینگ توقنه شوولرگه تاباره اره لشگن لیگینی افاده ایتدی.
دیمیتری پیسکوف اوکراین خرابکار گروهی نینگ روسیه نینگ بلگراد منطقه سیگه کیریب باریشی حقیده شولرنی ایتدی:
"یوزبیرگنلر چقور خواطرگه سبب بولدی. بو اوکراینلیک جنگریلرنینگ اولکه میزگه قره ته فعالیتلریگه دوام ایتیب تورگن لیگینی ینه بیر مرته تایید ایته دی. بو وضعیتده بیزنینگ کوپراق اورونیشمیز کیره ک بوله دی. کیلگوسیده بونگه اوخشش حادثه لرگه توسیق بولیش اوچون اورونیشلریمیزگه دوام ایته میز. شونده ی بولیب خاص حربی عملیاتلریمیز هم دوام ایتیب بارماقده."
نایجریاده ترور تشکیلاتی بوکو حرام گه قرشی حربی عملیات اویوشتیریلدی
